IR-REGOLAMENT TAL-KUMMISSJONI (KEE) Nru 1872/91
tat-28 ta' Ġunju 1991
li jemenda r-Regolament (KEE) Nru 2213/83 li jistabbilixxi standards tal-kwalità għal basal u ċikwejra witloof (tal-weraq bojod) f'dak li għandu x'jaqsam mal-karatteristiċi tal-klassi II għal ċikwejra witloof
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1035/72 tat-18 ta' Mejju 1972 dwar l-organizzazzjoni komuni tas-suq tal-frott u l-ħxejjex([1]), kif l-aħħar emendat bir-Regolament (KEE) Nru 1623/01([2]), u partikolarment Artikolu 2(2) subparagrafu 2 tiegħu,
Billi r-Regolament tal-Kummissjoni (KEE) Nru 2213/83([3]) jistabbilixxi standards ta' kwalità għaċ-ċikwejra witloof li tinvolvi l-klassi III; billi r-Regolament tal-Kummissjoni (KEE) Nru 1764/90([4]) jagħmel il-klassi III applikabli għaċ-ċikwejra witloof sal-30 ta' Ġunju 1991; billi l-fatt li dik il-miżura ma tapplikax aktar ifisser li l-prodotti li ma jilħqux il-karatteristiċi tal-klassi II f'dak li għandu x'jaqsam mal-għamla huma esklużi mis-suq; billi huwa meħtieġ li ssir modifika għall-istandards eżistenti għaċ-ċikwejra witloof;
Billi l-miżuri li hemm provvediment dwarhom dwarhom f'dan ir-Regolament huma bi qbil mal-opinjoni tal-Kumitat ta' Ġestjoni għall-Frott u l-Ħxejjex,
ADOTTAT DAN IR-REGOLAMENT:
Artikolu 1
Anness II tar-Regolament (KEE) Nru 2213/83 huwa emendat kif ġej:
1. fil-parti II Dispożizzjonijiet li jirrigwardjaw il-kwalità taħt B Klassifikazzjoni', dan li ġej għandu jkun miżjud wara (iii) Klassi II':
b'żieda ma' dan din il-klassi tista tinkludi ċ-ċikwejra ta' għamla iregolari basta li tkun preżentata separatament f'pakketi omoġenji u li tilħaq il-ħtiġiet l-oħra kollha stabbiliti għal dik il-klassi.';
2. fil-parti V Dispożizzjonijiet li jirrigwardjaw il-preżentazjoni' taħt B Preżentazzjoni', l-aħħar paragrafu huwa mibdul b'dan li ġej:
Ċikwejra fil-klassi II ta' għamla irregolari u ċikwejra fil-klassi III għandhom jitqiegħdu f'pakketti li jiżnu 7 kilgrammi jew aktar.';
3. fil-part VI Dispożizzjonijiet li jirrigwardjaw l-immarkar', l-ewwel inċiż taħt D Speċifikazzjonijiet Kummerċjali' huwa mibdul b'dan li ġej:
- Klassi u, fil-każ tal-klassi II, il-kliem "ta' għamla irregolari", meta applikabbli, u b'għażla, b'deskrizjoni nazzjonali ekwivalenti.'
Artikolu 2
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-28 ta' Gunju 1991.